≥ ASUS Xonar Phoebus geluidskaart - Geluidskaarten en Luidsprekers - Marktplaats.nl
ASUS Xonar Phoebus geluidskaart
Ivm met upgrade heb ik helaas geen plek meer voor deze geweldige asus xonar phoebus geluidskaart. Graag maak ik er iemand anders… Reën kry skuld vir nat hare | Netwerk24
Reën kry skuld vir nat hare
Deur Karin Muller 10 April 2019 06:00
Die storm van alle storms tref Kimberley. Die enigste pad wat die massas water ken, is kortpad.
Terwyl die storm woed, waag ek dit om na die haarsalon te ry. Daar gekom, sien ek dit is verbasend leeg. Mense is óf iewers vasgekeer, óf het besluit om eerder huiswaarts te keer.
My hare is net vol sjampoe-skuimbolle toe die krag afgaan. Waarskynlik weens die storm.
Aan die agterkant van die haarsalon, by die wasbakke, is dit stikdonker. Iemand skakel ’n kamplampie aan.
“As die krag af is, gaan ons water ook nou afgaan, mevrou. Ons sal ’n ander plan met die opknapper moet maak,” word daar aan my verduidelik. Die ander plan word gemaak en ek neem op die gewone plek stelling in. Die vrou wat my hare sny, gesels en sny asof alles normaal is. Asof daar elektrisiteit is. Asof daar water is. Alles by die kamplampie.
“Ek sal nie jou hare kan blaas nie,” kondig sy aan toe sy klaar is. “Het jy nog draaie om te loop?”
Ek verduidelik dat ek ’n paar kruideniersware benodig. “As ’n mens met nat hare deur die winkelsentrum wil loop, is dit nou die tyd,” sê ek. “Die mense behoort seker aan te neem dat ek natgereën het.”
’n Ruk later kom ek by die huis en stap met ’n sakkie kruideniersware in elke hand voordeur toe. Manlief staan van die sitkamerbank af op en neem die sakkies by my. Hy beloer my op en af en sê moedeloos: “Ag nee, Vrou, hoe kry jy dit reg om só nat te reën?”